एजुकेशन डिपार्टमेंट ने दसवीं बोर्ड का जीरो या बेहद निराशाजनक रिजल्ट देने वाले स्कूलों के साथ मीटिंग कर समीक्षा करने का फैसला लिया है। इन स्कूलों को महकमे की ओर से लेटर जारी कर दिए गए हैं। इन स्कूलों से ये जानकारी हासिल की जाएगी कि आखिर इन स्कूलों का रिजल्ट किन कारणों से कम रहा। वहीं, अगले साल अच्छा रिजल्ट लाने के लिए प्लानिंग भी की जाएगी। फिलहाल महकमे ने ये क्लियर नहीं किया है कि कितने फीसदी रिजल्ट वाले स्कूलों को बुलाया जाएगा। अगर 20 पर्सेंट से कम के रिजल्ट की बात की जाए तो जिले के पांच गवर्नमेंट स्कूल हैं, जिनका 20 पर्सेंट से भी रिजल्ट कम रहा है। जीरो पर्सेंट रिजल्ट देने वालों में गवर्नमेंट हाई स्कूल संगतपुरा शामिल हैं। गवर्नमेंट हाई स्कूल मलाह का रिजल्ट 5.71 फीसदी रहा। इसके अलावा बीएम गवर्नमेंट सीनियर सेकेंडरी स्कूल रायकोट, गवर्नमेंट हाई स्कूल जरागड़ी , गवर्नमेंट सीनियर सेकेंडरी स्कूल हलवारा का रिजल्ट 20 पर्सेंट से कम है। जिलेभर में 20 स्कूल एेसे रहे हैं, जिनका रिजल्ट जीरो पर्सेंट रहा है। इसमें एफिलिएटेड, एसोसिएटेड, रिकग्नाइज्ड और एडेड स्कूल भी शामिल हैं।